
JAVNI POZIV
za prijavu sudionika u projekt
„MOST PODRŠKE – ZAJEDNO ZA DJECU“ (SF.3.4.11.05.0041)
[bookmark: _GoBack]Udruga udomitelja za djecu „Osmijeh“ u partnerstvu s Udrugom udomitelja djece Međimurja, Udrugom Malo drvo Đurđevac, SUMA – Udrugom za održivi razvoj i Gradom Đurđevcem provodi projekt „Most podrške – zajedno za djecu“, sufinanciran iz Europskog socijalnog fonda plus u okviru Programa Učinkoviti ljudski potencijali 2021.–2027. Projekt se provodi od 1. kolovoza 2026. te traje 36 mjeseci na području Koprivničko-križevačke i Međimurske županije.
Ovim putem pozivamo djecu, mlade te njihove roditelje, udomitelje i skrbnike da se uključe u projekt i besplatno koriste socijalne usluge koje se kroz projekt pružaju.
1. Cilj projekta
Cilj projekta je pružanje socijalnih usluga djeci, mladima i njihovim roditeljima, udomiteljima i skrbnicima radi povećanja njihove uključenosti u društvo. Projekt razvija i pruža ciljane socijalne usluge za djecu i udomiteljske obitelji te doprinosi obrazovnoj uspješnosti, emocionalnom blagostanju i većoj uključenosti djece u život zajednice.
2. Tko se može prijaviti – ciljne skupine
U projekt se mogu uključiti pripadnici sljedećih ciljnih skupina s područja Koprivničko-križevačke i Međimurske županije:
1. djeca bez roditelja ili bez odgovarajuće roditeljske skrbi;
1. djeca i mladi u alternativnim oblicima skrbi (npr. udomiteljstvo, skrbništvo);
1. djeca pripadnici romske nacionalne manjine;
1. roditelji, udomitelji i skrbnici (te njihovi bračni ili izvanbračni drugovi) djece i mladih pripadnika navedenih ciljnih skupina koji su uključeni u projektne aktivnosti.
3. Što nudimo – socijalne usluge u projektu
Sudionicima se, ovisno o njihovim potrebama, pružaju sljedeće usluge:
1. Psihosocijalna pomoć – individualni savjetodavni susreti sa stručnjakom (socijalni radnik, psiholog, socijalni pedagog) usmjereni na podršku djeci i mladima u nošenju s teškoćama, odvajanjem od obitelji, promjenama smještaja i školskim izazovima.
1. Višesatne dnevne aktivnosti uz stručnu i drugu podršku – strukturirani dnevni programi, pomoć u učenju (uključujući pomoć u učenju za djecu pripadnike romske nacionalne manjine), kreativne, sportske i slobodnovremenske aktivnosti.
1. Podrška roditeljstvu – radionice, grupe podrške i individualno savjetovanje za roditelje, udomitelje i skrbnike.
1. Usluge i programi osnaživanja, psihosocijalne i rehabilitacijske podrške djeci i mladima – radionice razvijanja socijalnih, emocionalnih i komunikacijskih vještina, kreativne, kulturne i sportske radionice te programi jačanja sudjelovanja djece i mladih.
Sve usluge su besplatne za sudionike. Usluge pružaju stručnjaci i educirani članovi timova prijavitelja i partnera.
4. Način prijave
Prijava se podnosi ispunjavanjem Prijavnog obrasca (Prilog 1 ovog poziva) na jedan od sljedećih načina:
1. elektroničkom poštom na adresu osmijeh.durdevac@gmail.com; 
1. osobno ili poštom na adresu: Udruga udomitelja za djecu „Osmijeh“, Matije Gupca 5, 48350 Đurđevac;
za područje Međimurske županije:
1. elektroničkom poštom na adresu  uudmedjimurja@gmail.com 
1. osobno ili poštom na adresu: Udruga udomitelja djece Međimurja, Ulica Josipa Šajnovića 12, 40315 Mursko Središće.
1. Telefon: 098 191 12872
Za djecu i mlađe maloljetnike prijavu podnosi roditelj, udomitelj ili skrbnik.
5. Rok za prijavu
Poziv je otvoren od dana objave do popunjenja predviđenog broja mjesta. Prijave se zaprimaju kontinuirano.
6. Kontakt i dodatne informacije
Udruga udomitelja za djecu „Osmijeh“
Matije Gupca 5, 48350 Đurđevac
E-pošta: osmijeh.durdevac@gmail.com
Telefon: 098 132 4068
Mrežna stranica: https://udomitelji-osmijeh.hr/

Dubravka Čordašev, predsjednica
Projekt je sufinancirala Europska unija iz Europskog socijalnog fonda plus. Sadržaj dokumenta isključiva je odgovornost Udruge udomitelja za djecu „Osmijeh“. Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.


Prilog 1
PRIJAVNI OBRAZAC
za sudjelovanje u projektu „Most podrške – zajedno za djecu“ (SF.3.4.11.05.0041)
	A. PODACI O DJETETU / MLADOJ OSOBI

	Ime i prezime
	

	Datum rođenja
	

	OIB
	

	Adresa prebivališta / boravišta
	

	Grad / općina i županija
	

	Škola i razred (ako je primjenjivo)
	

	B. PRIPADNOST CILJNOJ SKUPINI (označiti)

	☐ dijete bez roditelja ili bez odgovarajuće roditeljske skrbi
☐ dijete / mlada osoba u alternativnom obliku skrbi (udomiteljstvo, skrbništvo i sl.)
☐ dijete pripadnik romske nacionalne manjine

	C. PODACI O RODITELJU / UDOMITELJU / SKRBNIKU

	Ime i prezime
	

	Svojstvo (roditelj / udomitelj / skrbnik)
	

	OIB
	

	Adresa (ako je različita od gore navedene)
	

	Telefon / mobitel
	

	E-pošta
	

	☐ i sam/a se želim uključiti u uslugu podrške roditeljstvu

	D. USLUGE ZA KOJE POSTOJI INTERES (moguće više odgovora)

	☐ psihosocijalna pomoć
☐ višesatne dnevne aktivnosti uz stručnu i drugu podršku (uključujući pomoć u učenju)
☐ podrška roditeljstvu roditeljima / udomiteljima / skrbnicima
☐ usluge i programi osnaživanja, psihosocijalne i rehabilitacijske podrške djeci i mladima

	E. NAPOMENE (posebne potrebe, preferirani termini i sl.)

	


Izjava i privola
Svojim potpisom potvrđujem da su navedeni podaci istiniti te dajem privolu Udruzi udomitelja za djecu „Osmijeh“ i partnerima na projektu za prikupljanje i obradu osobnih podataka navedenih u ovom obrascu isključivo u svrhu provedbe, praćenja i izvještavanja o projektu „Most podrške – zajedno za djecu“, u skladu s Općom uredbom o zaštiti podataka (EU) 2016/679. Upoznat/a sam s pravom na povlačenje privole u bilo kojem trenutku.
☐ Suglasan/na sam s fotografiranjem i snimanjem tijekom aktivnosti u svrhu promidžbe i vidljivosti projekta.
	Mjesto i datum:
______________________________
	Potpis roditelja / udomitelja / skrbnika:
______________________________

